Սիրելի' Չարենցավան համայնքի բնակիչներ,

Շնորհավորում եմ բոլորիդ մեր ազգային տոնի` առաջին հանրապետության ձևավորման 100-ամյա տարեդարձի կապակցությամբ: Այս պատմական օրը խորհրդանշում է դարեր շարունակ կորսված մեր ժողովրդի սեփական պետականության վերականգնումը Հայաստանի Առաջին Հանրապետության ստեղծմամբ 1918թ.-ին, որը, գոյատևելով ընդամենը 2 տարի, այնուամենայնիվ կատարեց իր պատմական առաքելությունը` ուղղված անկախ ապրելու մեր դարավոր երազանքի իրականցմանը և հիմք նախապատրաստելով Խորհրդային, և առավել ևս ներկայիս` 3-րդ Հայաստանի Հանրապետության համար: Այսպիսով, այս պատմական օրը խորհրդանշական է ոչ միայն մեր նորանկախ պետության, այլ հայոց պետականության վերստեղծման իմաստով, ուստի պատահական չէ որ 1-ին հանրապետության խորհրդանշանները փոխանցվել են 3-րդ հանրապետությանը` հաստատելով երկուսի միջև գոյություն ունեցող պատմա-իրավական կապը և իրավահաջորդությունը:
Այս օրն իր մեջ է ամփոփում նաև հայ ժողովրդի գոյամարտը Սարդարապատում և Բաշ-Ապարանում, երբ անկախությունը ձեռք բերվեց ինքնապաշտպանական համազգային հաղթական պայքարի միջոցով` արյամբ ձեռք բերելով ինքնուրույն ապրելու իրավունքը: Ահա այս հանգամանքների կարևորությունը հաշվի առնելով` այս օրը հաստատվել է մեր ազգային տոների շարքում, և որը, թեպետ, առավել կարևոր է` ազգային ենթագիտակցության մեջ:

Ուստի ազգովին վերաիմաստավորենք մեր նորագույն պատմության էջերը և միասնաբար նշենք այս, հիրավի, ազգային տոնը:

Հարգանքներով` Հ. Շահգալդյան